Document ID: 32002D0984

Sklep Komisije
z dne 16. decembra 2002
o nadaljevanju programa Skupnosti za primerjalne poskuse in testiranja semen in razmnoževalnega materiala trav, Triticum aestivum, Vitis vinifera, Brassica napus in Allium ascalonicum, na podlagi direktiv Sveta 66/401/EGS, 66/402/EGS, 68/193/EGS, 92/33/EGS, 2002/54/ES, 2002/55/ES, 2002/56/ES in 2002/57/ES
(Besedilo velja za EGP)
(2002/984/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 66/401/EGS z dne 14. junija 1966 o trženju semena krmnih rastlin [1], kakor je bila nazadnje spremenjena z Direktivo 2001/64/ES [2],
ob upoštevanju Direktive Sveta 66/402/EGS z dne 14. junija 1966 o trženju semena žit [3], kakor je bila nazadnje spremenjena z Direktivo 2001/64/ES,
ob upoštevanju Direktive Sveta 68/193/EGS z dne 9. aprila 1968 o trženju materiala za vegetativno razmnoževanje trte [4], kakor je bila nazadnje spremenjena z Direktivo 2002/11/ES [5],
ob upoštevanju Direktive Sveta 92/33/EGS z dne 28. aprila 1992 o trženju razmnoževalnega in sadilnega materiala zelenjadnic [6], kakor je bila nazadnje spremenjena z Odločbo Komisije 2002/111/ES [7],
ob upoštevanju Direktive Sveta 2002/54/ES z dne 13. junija 2002 o trženju semena pese [8],
ob upoštevanju Direktive Sveta 2002/55/ES z dne 13. junija 2002 o trženju semena zelenjadnic [9],
ob upoštevanju Direktive Sveta 2002/56/ES z dne 13. junija 2002 o trženju semenskega krompirja [10],
ob upoštevanju Direktive Sveta 2002/57/ES z dne 13. junija 2002 o trženju semena oljnic in predivnic [11], kakor je bila nazadnje spremenjena z Direktivo 2002/68/ES [12],
ob upoštevanju Odločbe Komisije 2001/897/ES z dne 12. decembra 2001 s postopkovnimi določbami Skupnosti, ki urejajo primerjalne poskuse in testiranja semen in razmnoževal- nega materiala nekaterih rastlin na podlagi direktiv Sveta 66/400/EGS, 66/401/EGS, 66/402/EGS, 66/403/EGS, 68/193/EGS, 69/208/EGS, 70/458/EGS in 92/33/EGS [13] in zlasti člena 3 Odločbe,
ob upoštevanju naslednjega:
(1) V Odločbi 2001/897/ES so določene postopkovne določbe, urejajoče primerjalne poskuse in testiranja, ki se v letih 2002 in 2003 izvajajo na podlagi direktiv 66/401/EGS, 66/402/EGS, 68/193/EGS, 92/33/EGS, 2002/54/ES, 2002/55/ES, 2002/56/ES in 2002/57/ES.
(2) Testiranja in poskusi, ki so se izvajali v letu 2002, bi se morali nadaljevati v letu 2003 -
SKLENILA:
Edini člen
V letu 2002 uvedeni program Skupnosti za primerjalne poskuse in testiranja pri semenih in razmnoževalnem materialu trav, Triticum aestivum, Brassica napus, Allium ascalonicum in Vitis vinifera, se v letu 2003 nadaljuje v skladu z Odločbo 2001/897/ES.
V Bruslju, 16. decembra 2002

Labels: 20
16
6